LA 3... El tall gros de la informació d’aquest mes correspon a la darrera edició de la Fira del Torró i la Xocolata que ha arribat a la 25a edició, 26 si comptem el Mercat. Durant aquests anys, des del primer dia, el certamen ha tingut un públic nombrós i fidel. No hem parlat mai de xifres i creiem que és un error fer-ho. És gairebé impossible saber el nombre de visitants. Sempre ve molta gent. L’afluència està molt marcada per la climatologia i les dates, 2 o 3 dies, si cau en pont, si el 12 és diumenge, etc. SIÓ ha estat testimoni, diríem privilegiat, dels 26 certàmens torronaires i xocolaters. Malgrat els alts i baixos que ha experimentat durant tot aquest temps fruit dels canvis d’orientació, de direccions i equips de govern, de diferències i lluites internes i moltes altres problemàtiques, la fidelitat del públic ha estat constant. Ja vàrem dir fa molts anys que calia aprofitar la circumstància del fet que poques poblacions tenen un signe identitari tan potent i conegut com el nostre. I la realitat de l’èxit de la Fira ens dóna la raó. A més de continuar apostant pel torró